ועדת החינוך, התרבות והספורט, כנסת 18, פרוטוקול מספר 92, 2009-11-10 10:00

זבולון אורלב: בוקר טוב.

זבולון אורלב: אני פותח את ישיבת הוועדה והיא תדון היום בסוגית תשלומי ארנונה עבור בתי ספר בפיקוח משרד התמ"ת לעומת בתי ספר שבפיקוח משרד החינוך.

זבולון אורלב: אני קיבלתי פניה מרשת אורט, מהמנכ"ל צבי פלג הנמצא איתנו, שיש אפליה לרעה בין מוסדות חינוך זהים לחלוטין שמי שלומד שמה ממלא את חובתו במסגרת חוק חינוך חובה בין אם מדובר על כיתה י"ב ובין אם מדובר עדיין מתחת לזה וכן מוסדות חינוך שהם המשך כמו כיתות י"ג, י"ד.

זבולון אורלב: מתברר שפקודת העיריות שהיא למעשה חקיקה שעשו טלאי על גבי טלאי על בסיסים מנדטוריים עתיקים, אולי פעם כבר נבקש מאגף העתיקות באמת, זה לא בנוי ביסודות על פקודת העיריות.

זבולון אורלב: אני מניח שזה איכשהו קשור לזה.

זבולון אורלב: יצרו מצבים שהם אנומליים, שהם בלתי מתקבלים על הדעת בכל הסוגיה של גביית מיסי ארנונה ומיסי ממשלה ממוסדות חינוך ויצרו אפליה.

זבולון אורלב: בעוד שמערכת השלטון המקומית וגם הממשלה מכירות את מוסדות החינוך בהגדרות של משרד החינוך.

זבולון אורלב: הן לא רוצות להכיר בהגדרות של מוסדות חינוך שהם באחריות משרדי הממשלה האחרים כמו משרד התמ"ת.

זבולון אורלב: אני מוכרח לומר שנדרשתי לעניין על ידי מנכ"ל אורט סברתי אחרי דיון מוקדם עם היועצת המשפטית שמדובר פה באמת בדבר שראוי לתיקון.

זבולון אורלב: הובא לידיעתי גם שהעניין הוחמר לאחר דיון משפטי שהגיע עד לבג"ץ בראשותו של כבוד השופט אליקים רובינשטיין שקבע שהפרשנות שניתנת על ידי משרד הפנים במקרה של גביית ארנונה היא לא כעתירת אורט.

זבולון אורלב: הדרך היחידה היא לתקן את החוק.

זבולון אורלב: זוכים צדיקים ומלאכתם נעשית בידי אחרים והנה לפני שבוע הכנסת דנה בהצעת חוק של חברת הכנסת שלי יחימוביץ שמספרה 1204 שכותרתה הצעת חוק לתיקון פקודת מיסי עירייה ומיסי ממשלה (פטורים) בתי ספר להכשרה מקצועית, תשס"ט ועיקר התיקון זה שכל הפטורים יחולו גם על בתי ספר מקצועיים כהגדרתו בחוק החינוך.

זבולון אורלב: כמובן שהפכתי להיות תומך נלהב בחוק ועדכנתי את חברת הכנסת שלי יחימוביץ.

זבולון אורלב: גם שוחחתי איתה הבוקר שאנחנו בדיוק עוסקים בנושא הזה וקיימנו בירור מאוד מקיף גם עם היועצים המשפטיים של ועדת הפנים ועוד יועצים משפטיים נוספים.

זבולון אורלב: הגענו למסקנה שהנושא הזה ראוי לתיקון.

זבולון אורלב: מאחר והחוק עבר בקריאה טרומית, המליאה, כל חברי הכנסת פה אחד נענו לבקשתי שהחוק יועבר לחקיקה בוועדת החינוך ולא בוועדת הכספים.

זבולון אורלב: כי לכאורה אם זה מיסים צריך לדון בוועדת הכספים.

זבולון אורלב: אבל מאחר והלשכה המשפטית של הכנסת סברה שהמקום הוא בוועדת הכספים התקנון של הכנסת קובע שהעניין צריך לבוא, להיות נידון בוועדת הכנסת שהיא תחליט באיזה ועדה.

זבולון אורלב: באתי בדברים עם יושב ראש ועדת הכספים, חברנו חבר הכנסת גפני והסברתי לו שכל התקלות הן כיוון שהצעות חוק לא נידונות במקום הראוי להן.

זבולון אורלב: פה הנושא זה לא המס אלא הנושא זה המוסד החינוכי.

זבולון אורלב: לזהות נכון מה הוא מוסד חינוכי.

זבולון אורלב: ואת זה יודעת לעשות ועדת החינוך.

זבולון אורלב: ועמלתי קשות לשכנע אותו שגם הוא יתמוך בבקשתי להעביר את החוק לחקיקה בועדת החינוך והתרבות.

זבולון אורלב: הוא אמר לי שהוא ישקול וייתכן שתקום ועדה משותפת של ועדת הכספים וועדת החינוך בראשות ועדת החינוך כי על זה התעקשתי מאוד.

זבולון אורלב: אנחנו עומדים להגיש את בקשתנו לועדת הכנסת ואני מקווה שאם הבקשה תוגש היום או מחר היא תידון בוועדת הכנסת בשבוע הבא.

זבולון אורלב: אבל אני לא רציתי לבטל את הדיון כיוון שהצעת החוק של חברת הכנסת שלי יחימוביץ לא כוללת את כל מוסדות החינוך.

זבולון אורלב: אז קודם כל אני שמח שהיא לא כוללת את כל מוסדות החינוך כי להערכתי אם היא היתה כוללת את כל מוסדות החינוך ייתכן שוועדת השרים לחקיקה של הממשלה היתה אומרת, רגע, רגע, יש פה איזה משהו ענק, הפסד של כך וכך חוקים ואנחנו מתנגדים.

זבולון אורלב: אז נכון נהגה חברת הכנסת שלי יחימוביץ והגישה את המינימום ההכרחי כדי שהנושא יעבור טרומי והיא כבר הפכה להיות משופשפת בהליכי חקיקה.

זבולון אורלב: כך אנחנו נוהגים, לשים את המינימום ההכרחי ולא המקסימום הדרוש.

זבולון אורלב: הסברתי לה את הדבר הזה.

זבולון אורלב: היא לא היתה מודעת מספיק.

זבולון אורלב: כנראה הפניות שהיא קיבלה היו רק בסוגיה של בתי ספר מקצועיים ולא בתי ספר לחניכות.

זבולון אורלב: והסברתי לה שאם החוק שלה יבוא לוועדת הכספים ולא יהיה בוועדת החינוך יתקיים בנו המאמר של "הדרא קושיה לדוכתא", כלומר חוזרת הבעיה למקומה שכן זה לא מכסה.

זבולון אורלב: הסברתי גם לחבר הכנסת גפני שגם הצעת החוק הזאת איננה מכסה.

זבולון אורלב: אני מוכרח לומר שזכיתי לשיתוף פעולה מלא מחברת הכנסת שלי יחימוביץ ואני רק רוצה לשבח את ערנותה ואת זריזותה.

זבולון אורלב: למרות שחשבנו שהחוק צריך להיות מוגש אחרי דיון ראשוני כדי שנוכל להגדיר ביתר בהירות מה הבעיה העומדת בפנינו.

זבולון אורלב: לכן מטרת הדיון היום מר צבי פלג המנכ"ל, ששוב אני חוזר ומודה לך שהעלית את הנושא על סדר היום, מטרת הדיון היום היא להגדיר ביתר בהירות את הבעיה הקיימת, את היקפה כדי שבעצם נקיים דיון מכין הן לדיון שיתקיים בועדת הכנסת והן לדיון שאני מאמין שיתקיים כאן בין אם הוועדה תחוקק את החוק באופן עצמאי ובין היא תחוקק אותו במסגרת ועדה משותפת לועדת החינוך ולועדת הכספים.

זבולון אורלב: זאת מטרת הדיון היום.

זבולון אורלב: חברת הכנסת שלי יחימוביץ יצרה לנו קיצור דרך מסוים בחוק.

זבולון אורלב: נדמה לי שזאת ההקדמה.

זבולון אורלב: כללתי את הכול.

זבולון אורלב: אז אני מבקש ממך מר פלג אם תוכל לפרט את הבעיה ואת היקפה כדי שאנחנו נוכל להתמודד.

זבולון אורלב: תזכור רק שמשמאלך יושב הכוח הנגדי, כלומר השלטון המקומי שחרד על כל אגורה אחת שתרד מהמיסים של הארנונה.

זבולון אורלב: אני לא יודע אם יש פה מישהו מרשות המיסים כי מדובר גם על מיסי ממשלה.

זבולון אורלב: יש פה מישהו מרשות המיסים?

זבולון אורלב: הם הוזמנו רשות המיסים?

זבולון אורלב: משרד האוצר הוזמן.

זבולון אורלב: יונתן בר סימנטוב?

זבולון אורלב: שלום.

זבולון אורלב: משרד הפנים גם פה?

זבולון אורלב: רן אייזנברג.

זבולון אורלב: אנשי ירושלים לא היו יושבים ולא היו מסבים אלא אם כן היו יודעים עם מי מסבים, אז אנחנו רוצים לדעת עם מי אנחנו מסבים.

זבולון אורלב: ומרכז השלטון המקומי, כתוב אריה מצליח.

זבולון אורלב: משרד התמ"ת, מישהו מייצג פה את משרד התמ"ת?

זבולון אורלב: הם בדרכם.

זבולון אורלב: אני מהמורים הקפדניים שמעמיד תלמידים בחוץ.

זבולון אורלב: מי אדוני?

יואב בוקעי: שמי יואב בוקעי, אני מנכ"ל דרור בתי חינוך שזו רשת של בתי ספר קצת יותר קטנה מאורט אבל שמפעילה בתי ספר להכשרה מקצועית.

זבולון אורלב: בפיקוח משרד התמ"ת?

יואב בוקעי: גם.

זבולון אורלב: גם.

זבולון אורלב: אתם גם סובלים מהבעיה אז תוכל לספר לנו.

זבולון אורלב: מי התלמידים שנמצאים פה?

תלמיד: אנחנו מטרה סנטה ביפו.

זבולון אורלב: ברוכים הבאים.

זבולון אורלב: באיזו כיתה אתם?

תלמיד: י"א.

זבולון אורלב: יפה מאוד.

זבולון אורלב: ברוכים הבאים.

זבולון אורלב: הנה הגיע גם מנכ"ל מרכז השלטון המקומי.

זבולון אורלב: הזעיקו אותו אז זה סימן לכובד משקל הדיון.

זבולון אורלב: בבקשה צבי.

צבי פלג: ראשית אני מודה ליושב ראש הוועדה חבר הכנסת זבולון אורלב על כינוס הוועדה.

צבי פלג: אנחנו נחשפנו לתוצרי שינוי החוק או התקנות בשנתיים האחרונות שרשויות מקומיות פתאום פונות אלינו בבקשה, בדרישה לתשלום ארנונה מלאה.

צבי פלג: אני בסך הכול יאיר את ארבעת הנושאים שאני חושב שהשינוי מתבקש מהם ואני אחר כך אבקש מעורך דין פולק שהוא כבר עוסק בנושא הזה מטעם אורט בשנתיים האחרונות שהוא מומחה לארנונה בירושלים.

צבי פלג: אנחנו עומדים בפני תביעות משפטיות של מספר רשויות מקומיות בארבעה נושאים.

צבי פלג: ראשית, כפי שהעלתה חברת הכנסת שלי יחימוביץ הנושא ששכחו לכלול במסגרת הפטורים לבתי הספר התעשייתיים לבתי הספר לחניכות שהם תלמידים לכל דבר ועניין.

צבי פלג: נכון שהם משכבות הסוציו-אקונומיות הנמוכות יותר אבל כולם היו בנינו ואנחנו אוהבים אותם כמו שאנחנו אוהבים גם את הטובים והמרשימים.

צבי פלג: אנחנו פתאום מגלים לדוגמה באורט, יש בתל אביב בית ספר שנקרא אורט יד שפירא שהוא בית ספר לחניכים ואנחנו פתאום נדרשים לשלם ארנונה.

זבולון אורלב: מה שלא נדרשתם עד עכשיו.

צבי פלג: מה שלא נדרשנו עד עכשיו.

צבי פלג: כי אומרים בחוק במשרד התמ"ת בתי ספר של משר התמ"ת לא כלולים.

צבי פלג: אז זה אני אומר במישור הכי נמוך של השינוי שמתבקש.

צבי פלג: לאחר מכן הנושא השני, שכחו לגמרי שגיל 18, אבל שכחו שיש היום ברצף י"ג, י"ד של משרד החינוך לכל דבר ועניין.

צבי פלג: אני אומר י"ג, י"ד, זה במימון מלא של משרד החינוך לכל דבר ועניין, שזה חלק אינטגראלי להמשך הלימודים של י"ב, י"ג, י"ד, שהצבא והתעשייה משחרים לפתחנו כל יום וכל שעה שנייצר יותר הנדסאים כדי שיוכלו להשתמש בהם בצה"ל.

צבי פלג: אני נפגשתי רק בשבוע שעבר עם מפקד חיל האוויר בנושא במעלה האדומים על בית ספר מסוים ואנחנו מדרבנים ומעצימים תלמידים ללכת ולבחור בי"ג-י"ד, שכחו אותם לכלול.

צבי פלג: אז באות היום הרשויות ואומרות אין בעיה.

צבי פלג: מה שלומדים כיתות לימוד עד י"ב אתם פטורים, י"ג-י"ד מודדים את החדרים, על זה תשלמו ארנונה.

צבי פלג: זה ממש נהיה מגוחך.

צבי פלג: רוצים לדעת בדיוק במיפוי של שעות מערכת מה י"ג-י"ד או מה זה עד י"ב כולל, ועל הקטע הזה, על הדלתא הזו רוצים תשלומי ארנונה.

זבולון אורלב: שוב מה שלא היה בעבר.

צבי פלג: מה שלא היה בעבר.

צבי פלג: הנושא השלישי הוא הנושא של טכנאים הנדסאים מבוגרים.

צבי פלג: כן.

צבי פלג: המדינה באמצעות התמ"ת מכשירה טכנאים והנדסאים מבוגרים.

צבי פלג: מקצוע נדרש.

צבי פלג: טכנולוגי לכל דבר ועניין.

צבי פלג: המשק דורש יותר ויותר אנשי טכנולוגיה.

צבי פלג: אומרים מכללות טכנאים והנדסאים מבוגרים בכלל לא כלולים.

זבולון אורלב: קודם הם היו כלולים?

צבי פלג: קודם הם היו פטורים מהכול.

צבי פלג: היו פטורים בנושא הזה.

צבי פלג: גם זה חדש.

צבי פלג: בנושא הרביעי שהוא כבר ה-by product של הטכנאים וההנדסאים כל קורס להכשרה מקצועית שהם בחסות התמ"ת, כל קורס שאנחנו מכשירים היום מאלקטרוניקה וחשמל וטכנאי שיניים וסייעות וכל שם אחר מחויב מרגע זה לשלם ארנונה.

צבי פלג: מה שלא היה בעבר.

צבי פלג: ואז גם התלמידים הללו במקרה הזה היות והתלמידים משתתפים בחלק משכר הלימוד נצטרך היום לבוא ולומר להם, אתם רוצים ללמוד אלקטרוניקה?

צבי פלג: אין בעיה, תשלמו עוד דלתא של שכר לימוד נוסף.

צבי פלג: אלה ארבעת הנושאים העיקריים שאני רואה בהם שהחוק פרוץ ומאפשר לרשויות כרגע לתבוע אותנו בתביעות משפטיות.

זבולון אורלב: אני רוצה להדגיש, ושמתם לב ששאלתי את מר פלג ואני מודה לך על צורת ההצגה התמציתית והיעילה שלך, שכל הבעיה הזאת נולדה כתוצאה מתיקון בחוק ההסדרים בתשס"ג 2002 תיקון מס' 10 שהוסיף את סעיף 5ג' לפקודת מיסי עיריות או מיסי ממשלה שעל פי התיקון הזה פתאום נולדו ארבעת הבעיות האלה שאתה מדבר עליהן.

זבולון אורלב: מר פולק בבקשה.

אהרון פולק: תודה רבה.

אהרון פולק: אני לא אחזור על הדברים של מר פלג.

אהרון פולק: אני רוצה להדגיש שני דברים חשובים ביותר.

אהרון פולק: אתה אדוני יושב ראש הוועדה אמרת שהשלטון המקומי בא לכאן להגן שלא ניקח ממנו את הארנונה.

אהרון פולק: מה שאני רוצה להדגיש, הארנונה הזאת לא נגבתה מעולם על ידי הרשות המקומית.

אהרון פולק: אנחנו לא הולכים לגרוע מהתקציבים.

אהרון פולק: אנחנו מבקשים שלא יגרעו מהתקציבים שלנו.

אהרון פולק: הם רוצים לשנות את המצב, לא אנחנו.

אהרון פולק: יש תופעה שהיא ברוכה כשלעצמה אבל היא תופעה די קשה, הרשויות המקומיות גייסו היום עורכי דין פרטיים שעובדים איתם על בסיס של הצלחה.

אהרון פולק: עורכי הדין הפרטיים שהם עורכי דין מוכשרים מחפשים כל דקדוק וכל פגם בחוק.

זבולון אורלב: אדוני לא מסתכן שיקראו לו לוועדת המשמעת בלשכת עורכי הדין שאתה תגזול את פרנסת של עורכי דין אחרים?

אהרון פולק: לא.

אהרון פולק: לא .

אהרון פולק: אני לא משמיץ אותם.

אהרון פולק: להיפך.

אהרון פולק: מה שקורה בעצם הוא שהרשויות המקומיות מחפשות הכנסות מן היקב ומן הגורן, ואז הם מצאו את הכיס העמוק בדמותה של אורט.

אהרון פולק: אני מדבר רק על אורט.

אהרון פולק: אני לא מדבר על האחרים.

אהרון פולק: זאת אומרת, הכיס העמוק שממנו אפשר לגבות כסף זה רשת חינוך.

אהרון פולק: זו התופעה השנייה.

אהרון פולק: התופעה השלישית היא שבעצם אנחנו חווים היום חוויה קשה מאוד של אפליה שהיא לדעתי עומדת בניגוד לחוקי היסוד של מדינת ישראל.

אהרון פולק: יש לזכור שלימודי מבוגרים נמצאים באוניברסיטאות.

אהרון פולק: האוניברסיטאות שהן מוכרות על ידי המועצה להשכלה גבוהה היה להן לובי בשעתו לאחר שהוגש בג"ץ על ידי עיריית רחובות נגד מכון וייצמן הם סידרו לעצמם לובי ויש הוראה של מנכ"ל משרד הפנים די ישנה שאומרת, מוסד מתקדם לצורכי חינוך הוא מוסד להשכלה גבוהה שקיבל הכרה מטעם המל"ט ומתוקצבות על ידי המל"ט.

אהרון פולק: עכשיו אני שואל הרי אין הבדל מהותי בינינו בחינוך מבוגרים מבחינת הצרכים של הקהילה והצרכים של המדינה מעבר לתלמידים שלומדים ואני חס וחלילה לא מזלזל בזה, ספרות, אשורית, אנגלית, מדע המדינה, משפטים, יש בלי עין הרע, והם מסובסדים למעשה בזה שהם משלמים ארנונה מופחתת.

אהרון פולק: ואנחנו שמחנכים מבוגרים שמגיעים לתחנה נוספת בחייהם על מנת לקבל הכשרה מקצועית ולא להיות בתוך מעגל העוני, אין ביניהם שוני.

אהרון פולק: הם מתוקצבים על ידי הממשלה או גורמים אחרים ומפוקחים על ידם משום שהתעודה שאנחנו מנפיקים היא תעודה,

זבולון אורלב: זה לא אומר.

זבולון אורלב: יש גם מוסדות אקדמיים שלא מתוקצבים.

זבולון אורלב: תעודה לא אומרת.

אהרון פולק: תעודה לא אומרת.

זבולון אורלב: אתה עורך דין.

זבולון אורלב: אני מייעץ לך לא להשתמש במושגים האלה.

אהרון פולק: תודה רבה.

אהרון פולק: אני מקבל את העצה של אדוני.

אהרון פולק: הדמיון בינינו ובין האוניברסיטאות הוא רב.

אהרון פולק: אנחנו מלמדים מבוגרים, ובסיכומו של דבר הצרכן הסופי שייהנה מהעדר הארנונה ומההנחה בארנונה הוא התלמיד.

אהרון פולק: אני לא מבין למה תלמיד שלומד באוניברסיטת תל אביב ייהנה מהעדר הארנונה ובסמוך לו בבית ספר לטכנאים והנדסאים תלמיד אחר לא ייהנה.

אהרון פולק: אני לא מבין את האפליה הזאת.

אהרון פולק: האפליה הזאת זועקת לשמיים יותר ויותר והיא מדגימה בצורה חריפה מאוד את האפליה בין בתי הספר התעשייתיים ובין בתי הספר העיוניים.

אהרון פולק: זה דבר שקשה לשאת אותו.

אהרון פולק: אני ישבתי אתמול בוועדת ערר של עירית תל אביב.

אהרון פולק: אמרו נכון יש אפליה, אבל ידינו קצרה מלהושיע אנחנו לא יכולים לעשות שום דבר.

אהרון פולק: אנחנו נאבקים במשך השנתיים האחרונות על כל גבעה רמה ותחת כל עץ רענן.

אהרון פולק: כל רשות מקומית מחפשת אותנו כאילו שאנחנו אינני יודע מה.

זבולון אורלב: זה תפקידם.

אהרון פולק: לא.

אהרון פולק: זה לא תפקידם.

אהרון פולק: אני חולק על זה.

אהרון פולק: הם לא גבו ארנונה עד היום הזה.

זבולון אורלב: אם החוק מאפשר להם.

זבולון אורלב: רשות מקומית היא רשות ציבורית שהיא נאמנה של הציבור לפעול על פי חוק.

זבולון אורלב: אין לי שום תלונה אם רשות מקומית פועלת על פי החוק ואני רוצה להזכיר לאדוני שאתם גם הגשתם תביעה משפטית נדמה לי בעיריית ירושלים ולא זכיתם.

זבולון אורלב: ערערתם, מה קורה בערעור?

קריאה: זה מתנהל בעצלתיים.

אהרון פולק: למה אנחנו יושבים בבית המחוקקים?

זבולון אורלב: רובינשטיין נתן את זה כשופט מחוזי?

יעקב פינק: לא..

יעקב פינק: אדוני היושב ראש שאל מה קרה לפני 2003?

יעקב פינק: הוא נתן פטורים לבתי ספר, כולל בתי ספר מקצועיים.

יעקב פינק: כאשר תיקנתם את החוק ב-2003 לא התכוונתם להכניס למעגל הארנונה המלאה בתי ספר מעל גיל 18.

יעקב פינק: בא כבוד השופט רובינשטיין, פסק דין למכללת הדרום, ואמר שהפטור לחינוך מסתיים בגיל 18.

יעקב פינק: עכשיו נעשתה אבחנה בחוק היום בין בית ספר לבית ספר עד גיל 18.

יעקב פינק: עד שנת 2003 החוק העניק פטור לבית ספר.

יעקב פינק: תיקנתם את החוק וכתבתם יש פטור מוחלט לבית ספר עד גיל 18 ויש פטור חלקי של שני שליש לבית ספר אחר.

יעקב פינק: כבוד השופט רובינשטיין אמר עד גיל 18 פטור, מעל גיל 18 אין פטור בכלל אפילו לא פטור חלקי.

יעקב פינק: ומה שאנחנו בעצם מבקשים היום לעשות זה שני דברים.

יעקב פינק: בתי הספר התעשייתיים שהם ממש כמו כל בתי הספר הרגילים, לשים אותם באותה רובריקה כמו פטור של בית ספר תחת חסות משרד החינוך.

יעקב פינק: רק בגלל האופי של החינוך הטכנולוגי שמגיע עד גיל 20 לא לעשות כיתה י"ב ולהגיד בי"ב לא תשלם ארנונה, בי"ג-י"ד תשלם או תשלם מלא, וליתר החינוך הטכנולוגי להכיר בכך כמו שעשו עם האוניברסיטאות שנתנו להם פטור חלקי של שני שליש.

זבולון אורלב: תודה רבה.

זבולון אורלב: תאמר לי את שמך.

יואב בוקעי: שמי יואב בוקעי.

יואב בוקעי: אני מנכ"ל דרור בתי חינוך.

יואב בוקעי: אני רוצה להצטרף לדברים שנאמרו ולגעת בשלוש נקודות.

זבולון אורלב: אתה בא בלי עורכי דין?

יואב בוקעי: אנחנו רשת קטנה.

יואב בוקעי: מפעילים רק 3 בתי ספר להכשרה מקצועית וסובלים.

יואב בוקעי: דרור בתי חינוך.

זבולון אורלב: כמה בתי ספר?

יואב בוקעי: יש לנו חמישה בתי ספר מתוכם שלושה שפועלים תחת חסות משרד התמ"ת ושניים שפועלים תחת חסות משרד החינוך.

זבולון אורלב: כמה תלמידים בסך הכול?

יואב בוקעי: כ-600 תלמידים.

זבולון אורלב: באיזה גילאים?

יואב בוקעי: גילאי תיכון ט' עד י"ב.

יואב בוקעי: ואנחנו מדברים, חשוב להגיד אם כבר שאלת אדוני היושב ראש, אנחנו מדברים על דלת העם.

יואב בוקעי: צריך להבין אנחנו מדברים על אוכלוסיה של נוער בסיכון שנפלטים מבתי הספר של משרד החינוך, שהם לא יכולים לקבל את המענים.

יואב בוקעי: הם ילדים שמגיעים ממשפחות מצוקה, משפחות מרובות ילדים, שלא מסוגלים לשלם את הכספים האלו שהרשויות המקומיות כרגע דורשות מאיתנו.

יואב בוקעי: אני רוצה ברשותך ואני שמח על דברי הפתיחה שאמרת כי הם נוגעים בנקודה אחת מאוד חשובה.

יואב בוקעי: דיברת על היכן מדברים על הדברים.

יואב בוקעי: התיקון לחוק בשנת 2003 נעשה באמצעות חוק ההסדרים.

יואב בוקעי: לא אני ביקרתי את חוק ההסדרים.

יואב בוקעי: אמרו את זה משפטנים גדולים ממני.

יואב בוקעי: אני לא בא מתחום המשפטים.

יואב בוקעי: מיד כאשר מדברים על מערכת חינוך במסגרת חוק הסדרים שהוא מהצד הכלכלי, מהצד של קביעת תקציב המדינה, הוא בדיוק מראה את זה שאנשים מחליטים על דברים, סליחה שאני אומר את זה כלפי ציבור מחוקקים וציבור מחליטים על דברים שהם לא באמת מבינים בהם.

יואב בוקעי: ועדת הכספים לא יכולה לדון בנושאים שהם קשורים בחינוך.

יואב בוקעי: ולכן אני שמח על המאבק שלך להכניס את זה לוועדה הזאת.

זבולון אורלב: אני לא בטוח שזה היה בוועדת הכספים, אבל זה היה גם בוועדת הפנים.

זבולון אורלב: אינני יודע.

זבולון אורלב: אני ב-2002 אגב הייתי יושב ראש ועדת החינוך והתרבות.

זבולון אורלב: אני לא זוכר שמישהו פנה אלי או מישהו הסב את תשומת ליבי.

זבולון אורלב: לדעתי לו היתה תשומת לב של כולנו, גם שלי אגב, אני לא מצביע כאן על אף שם כי אני אשם באותה מידה.

זבולון אורלב: אלא מה?

זבולון אורלב: שיש חוק, זה חלק מהמגרעות שלו.

זבולון אורלב: אגב המשפטנים, בית המשפט העליון שפך אש וגופרית על חוק ההסדרים בראשותו של השופט חשין.

זבולון אורלב: אבל חוץ מאש וגופרית לא יצא עשן.

זבולון אורלב: כלומר, הוא הכשיר את העניין.

יואב בוקעי: אני רוצה ברשותך אדוני היושב ראש עוד שתי נקודות שלא נאמרו פה.

יואב בוקעי: אחת, הטלת ארנונה על בתי הספר להכשרה מקצועית פוגע בחוק אחר חשוב לא פחות, בעיקרון של מה שנקרא חינוך חובה חינם.

יואב בוקעי: פרק ד' לחוק חינוך חובה מדבר על חובת החינם.

יואב בוקעי: מדינת ישראל, משרדי ממשלה משפים את הרשויות המקומיות ואת בעלויות החינוך השונות בגין כל הוצאות החינוך ועושים תחשיב.

קריאה: ממש לא.

זבולון אורלב: לא.

זבולון אורלב: הן מתיימרות.

יואב בוקעי: אפשר להסתכל על זה.

יואב בוקעי: משרד החינוך ומשרד התמ"ת בוחנים את המרכיבים שהם צריכים לשפות את משרד החינוך לרבות חשמל ומים והוצאות אדמיניסטרטיביות ובוחנים כל דבר ודבר וברגע שמטילים עלינו את חובת הארנונה צריך להבין, אם החוק לא יתקן את זה, יהיה לנו כבעלויות הלגיטימציה לפנות למדינת ישראל ולבוא ולבקש, אוקיי, לשפות.

יואב בוקעי: לשלם.

זבולון אורלב: אגב אין לך גם לגיטימציה לגבות את זה מהורים כי הוועדה הזאת מאשרת את תשלומי ההורים.

יואב בוקעי: נכון.

יואב בוקעי: כך שאין ממי לגבות את זה.

זבולון אורלב: תשלומי הורים שאנחנו מאשרים אין זה חל על בתי ספר תעשייתיים.

זבולון אורלב: זה מאוד מעניין.

יואב בוקעי: כשחברת החשמל מעלה את תעריפי החשמל משרד החינוך מעדכן את השיפוי לבעלויות.

יואב בוקעי: מדינת ישראל ואני אומר את זה לנציגי האוצר שיושבים פה,

זבולון אורלב: הנה קיבלת תגבורת עכשיו.

זבולון אורלב: השלטון המקומי אני רואה כאן במלוא הדרו.

זבולון אורלב: בתי הספר של משרד החינוך אין לך בעיה איתם?

יואב בוקעי: אין בעיה איתם.

יואב בוקעי: נקודה שלישית ברשותך.

יואב בוקעי: יש את המשפט הידוע שאומרים בטל בשישים, המשמעות של מה שאנחנו מדברים פה ואני מתפלא שהשוטר המקומי מגיע בצורה כל כך רחבה כי המשפט בטל בשישים הוא אפילו לא תופס כאן.

יואב בוקעי: אנחנו מדברים כאן על מיעוט שבמיעוט.

זבולון אורלב: מול בטל בשישים יש עוד אמרה.

זבולון אורלב: דין פרוטה כדין מאה.

יואב בוקעי: כן.

יואב בוקעי: אבל אנחנו מדברים פה על מיעוט שבמיעוט.

זבולון אורלב: רון, מנכ"ל מרכז השלטון המקומי?

רון מוסקוביץ: קודם כל אנחנו בשיתוף פעולה עם הרשתות.

רון מוסקוביץ: אנחנו עובדים יחד שנים ארוכות.

רון מוסקוביץ: מן הסתם ליבון של סוגיה כזאת אפשר לעשות בשיחה בינינו.

רון מוסקוביץ: אני מבין שיש עימותים כרגע מול רשויות שונות ברחבי הארץ.

רון מוסקוביץ: מה שמצוי בבית המשפט לא אני יודע איך לעצור את זה למרות שאני מוכן גם להיכנס להידברות מהירה בשבוע הבא ולהשאיר תזכורת אצל הוועדה על מנת שנבוא ונדווח כיצד הדברים מתנהלים.

רון מוסקוביץ: אנחנו כשלטון מקומי יכולים לשבת עם רשת אורט, עם הרשתות האחרות, לעשות מיפוי ולראות באמת על מה מדובר.

רון מוסקוביץ: לראות האם כצעקתה?

רון מוסקוביץ: זה בפן של מה צריך לעשות ואני שמח על כל דיון שמתקיים בוועדה אבל אני אומר לפעמים צעד אחד לפני אולי כדאי לנסות ולהידבר איתנו לפני שמביאים זאת לפתחה של הוועדה הנכבדה.

רון מוסקוביץ: הדבר השני, הוזכר פה עניין החוק.

רון מוסקוביץ: אנחנו פועלים לפי החוק.

רון מוסקוביץ: יושבים פה נציג משרד הפנים, נציג האוצר, אנחנו לפעמים גם מונחים וננזפים, רשויות מסוימות שבאות לפתחו של משרד האוצר או לפתחו של משרד הפנים ואומרים להם לא מיציתם את פוטנציאל הגבייה, לא עשיתם מדידות, לא העלתם תעריפים, לא הפעלתם חברות גבייה וכיוצא בזה.

רון מוסקוביץ: וזה אגב לא מוכוון.

רון מוסקוביץ: אנחנו מוצפים על ידי פניות מארגונים, ממוסדות, מבעלי קרקעות, מבעלי נכסים שפתאום שינו להם סיווגים ופתאום מצאו להם נכסים ועשו להם מדידות.

רון מוסקוביץ: כך שכל אחד באמת, כמו שאמר היושב ראש, מנסה לעשות כמיטב יכולתו, למצות את פוטנציאל הגבייה שלו על מנת כמובן לתת שירותים כי הכסף בסופו של דבר חוזר בדרך כזאת או אחרת לציבור.

רון מוסקוביץ: צריך לקחת בחשבון.

רון מוסקוביץ: יש פה באמת עניין של חוק.

רון מוסקוביץ: אנחנו מוכנים לשבת ולבדוק את העניין הזה באיזושהי הידברות קצובה, בזמן מסוים, ואם היושב ראש יקבל את עצתי אז אנחנו נתחייב לפחות לנסות.

רון מוסקוביץ: אני לא יכול להתחייב על איזושהי תוצאה אבל לפחות, עוד לא שמענו את נציגי הממשלה, אבל לפחות לשבת על המדוכה ולראות.

רון מוסקוביץ: כמובן שאם יש דברים שעומדים ותלויים בבתי המשפט לא לנו לעצור אותם או להחליט בהליכים הללו אבל גם שם אנחנו מוכנים לבחון את הדברים.

זבולון אורלב: אני קודם כל רוצה להודות לך על הגישה.

זבולון אורלב: אני בהחלט מצדיק, אני חושב שזה מחובתו של מחוקק להצדיק שרשות על פי דין פועלת על פי סמכותה כפי שיועציה המשפטיים מפרשים וחובתו של השלטון המקומי לנצל את כל פוטנציאל הגבייה.

זבולון אורלב: אני שותף למהלך הזה וזה מהלך נכון וראוי.

זבולון אורלב: במקרה זה אנחנו חושבים שהמחוקק כנראה לא שם ליבו לעניין, לדעתי זו חוסר תשומת לב מה שקרה כאן כי אם זה היה בא לדיון רציני בהליכים רגילים של חקיקה זה לדעתי לא היה קורה.

זבולון אורלב: אם זה יבוא לוועדת הכספים זה שוב יקרה.

זבולון אורלב: לכן אפשר לעשות כאן תיקון אמיתי, להחזיר את המצב לקדמותו כפי שהיה לפני 2002 או 2003, נכנס החוק בשנת תקציב 2003, כלומר חוק ההסדרים מ-2002 שנכנס לחקיקה ב-2003, שזה תשס"ג.

זבולון אורלב: עכשיו משרדי הממשלה.

זבולון אורלב: מי ראשון?

זבולון אורלב: מי אחרון?

זבולון אורלב: תמ"ת, נתחיל עם התמ"ת.

זבולון אורלב: מי הדוברת?

שרה פריזרובוש: הדוברת שרה פריזרובוש.

שרה פריזרובוש: אני סגנית של מנהל האגף להכשרה.

שרה פריזרובוש: אנחנו מצטרפים לדבריו של צבי פלג.

שרה פריזרובוש: שיטת התקצוב שלנו במקביל למשרד החינוך, אנחנו ניזונים מכל העדכונים שלהם.

שרה פריזרובוש: הנושא של הארנונה לא הוכנס אף פעם כחלק מהתקצוב .

שרה פריזרובוש: עד 2003 לא עלתה הבעיה, לא עלתה הדרישה.

שרה פריזרובוש: לאחרונה אנחנו במצב של הסכמים מול רשתות החינוך בנושא של הנוער.

שרה פריזרובוש: הנושא של הארנונה זה היה אחד הדברים שעיכבו את ההסכם כי הרשתות בצדק לא הסכימו לחתום על זה שהן יהיו מחויבות בארנונה.

שרה פריזרובוש: הנושא הזה מבחינתנו נשאר פתוח.

שרה פריזרובוש: אנחנו חושבים שלא צריכה להיות אפליה בין בתי ספר של משרד החינוך ובתי ספר שלנו.

שרה פריזרובוש: לא יכול להיות שבתי ספר שנמצאים במרחק של 50 מטר אחד מהשני אחד משלם והשני לא משלם.

זבולון אורלב: עד גיל 18 כיום הרשויות המקומיות, כל בית ספר שהוא לא של משרד החינוך והתרבות גובים ממנו ארנונה מלאה.

זבולון אורלב: תובעים ארנונה מלאה.

פיני קבלו: מרכז חינוך של משרד החינוך.

זבולון אורלב: פיני תאמין.

זבולון אורלב: פיני קבלו שהוא סמנכ"ל מרכז השלטון המקומי, ראש עיריית בית שאן לשעבר והנציג המקשר בין המרכז השלטון המקומי לבין הכנסת.

זבולון אורלב: כללתי את כל התארים?

זבולון אורלב: ידיד גדול של מערכת החינוך.

זבולון אורלב: בבקשה.

שרה פריזרובוש: אני לא רואה נציגים של רשת עמל פה אבל אנחנו יודעים שגם רשת עמל ועירית תל אביב התעוררה לפני שנתיים שלוש.

שרה פריזרובוש: שמה הבעיה מאוד רצינית.

שרה פריזרובוש: בתל אביב הגיעו לתביעות של העירייה.

שרה פריזרובוש: הדברים שם עוד לא פתורים.

שרה פריזרובוש: בעיקר בעיריית תל אביב זה צץ הנושא הזה.

שרה פריזרובוש: החוק מאפשר לעיריות לגבות כפי שנאמר פה אבל המצב מחייב תיקון.

זבולון אורלב: מדוע כאשר המשרד זיהה את הבעיה לא הגיש הצעת חוק ממשלתית?

זבולון אורלב: מדוע לא יזמתם?

שרה פריזרובוש: אנחנו פנינו כמה פעמים.

שרה פריזרובוש: יש לנו פניות לשר הפנים שהיה בזמנו כי זה היה צריך לבוא בשיתוף איתו.

שרה פריזרובוש: לצערי כל פעם עד שזה טופל התחלף שר.

זבולון אורלב: לא.

זבולון אורלב: עכשיו זה חילופים טובים.

זבולון אורלב: כלומר שר התמ"ת הוא יהיה שר הפנים אז אולי הוא יקרא את המכתבים שהוא כתב כשר התמ"ת אל שר הפנים.

שרה פריזרובוש: כל השנים היו פניות לשר הפנים לסיים את הנושא.

זבולון אורלב: האם היו פניות בכתב של שר התמ"ת?

זבולון אורלב: אני מבקש אם אפשר להמציא לי בהקדם האפשרי את הפנייה האחרונה של השר אלי ישי.

זבולון אורלב: אני אפנה את תשומת ליבו ואני בטוח שהוא יעזור לנו בחקיקת החוק.

זבולון אורלב: מי עכשיו?

זבולון אורלב: שמך ותפקידך.

רן אייזנברג: רן אייזנברג, המינהל לשלטון מקומי, משרד הפנים.

רן אייזנברג: צריך לציין כמו שציינת בהתחלה יש הצעת חוק פרטית שמסדירה את הנושא עד גיל 18 בתמיכת שר הפנים.

זבולון אורלב: לא.

זבולון אורלב: היא עדיין לא מסדירה עד גיל 18 לכל בתי הספר.

רן אייזנברג: כמו שהוגדר בחוק החניכות ועדת השרים לחקיקה אישרה אותו בתיאום בין המשרדים, בין הפנים, האוצר והתמ"ת להגיע לסיכום והנושא יוסדר עד גיל 18.

רן אייזנברג: מה שעולה פה כרגע זה הרחבה של הנושא.

רן אייזנברג: הוספה של מוסדות להשכלה גבוהה או חונכות, השכלה על תיכונית, י"ג, י"ד וגם מעבר לזה, השכלת מבוגרים.

רן אייזנברג: גם משרד הפנים, גם משרד האוצר התנגדו לאורך השנים להוספה.

רן אייזנברג: מדובר על עשרות ומאות מוסדות כאלה.

רן אייזנברג: פסק דין הדרום שציין פה עורך הדין קבע חד משמעית שההכשרה המקצועית הזאת איננה זכאית לפטור מארנונה.

רן אייזנברג: זאת גם עמדת שר הפנים כיום.

רן אייזנברג: צריך לזכור שהרשויות המקומיות, הרחבה של מתן הפטור המוחלט הזה, הם משלמים כרגע שני שליש, הצעת החוק עד גיל 18 מסדירה את זה לפטור מלא.

רן אייזנברג: הרחבה של פטור מלא על כל המוסדות האלה יטיל נטל נכבד על השלטון המקומי.

זבולון אורלב: אדוני ער למה שנמסר כאן שלא מדובר כרגע בגבייה שבוצעה אלא שבשנת התקציב 2003 נערך שינוי.

זבולון אורלב: כלומר עד 2003 כל המוסדות האלה ללא יוצא דופן היו פטורים מתשלומי ארנונה.

זבולון אורלב: מי ששינה את המצב זה חוק ההסדרים של 2003, זה התעורר כי עכשיו התחילו לדרוש את הדברים.

זבולון אורלב: אני מבין שבפועל עדיין לא גבו.

זבולון אורלב: כלומר אין כאן בפועל הפחתת תקציבים מהשלטון המקומי.

זבולון אורלב: אני אולי אבקש סקר מהמ.מ.מ.

זבולון אורלב: לקראת הדיון הבא.

זבולון אורלב: שיעשו סקר, מי גובה?

זבולון אורלב: מי לא גובה?

זבולון אורלב: ונראה באמת אם אנחנו הולכים לגרוע תקציבים שעכשיו מתוקצבים בפועל בשלטון המקומי.

זבולון אורלב: גם אתה יש לך מערכת שאתה יכול לבדוק את הדבר הזה.

זבולון אורלב: על כל פנים מה שנטען כאן על ידי רשת אורט שבפועל התשלומים עדיין לא משולמים, ואם הבנתי נכון גם משרד התמ"ת טוען את הטענה הזאת, כי אלה היו חלק מהטיעונים של עורך דין פולק שלא הם באים לשנות את המצב אלא החוק שינה את המצב ובפועל לא מדובר על כך שמבקשים לקצץ מתקציבי השלטון המקומי.

זבולון אורלב: מבקשים ממנו לא להוסיף על התקציבים.

רן אייזנברג: אני מניח שיש מקומות שמשלמים ויש מקומות שלא משלמים.

רן אייזנברג: לכן זה נמצא בדיונים משפטיים כי הרשויות דורשות את התשלום שמגיע בגין החוק.

זבולון אורלב: אני לא אוהב את המושג "אני מניח".

זבולון אורלב: אני מבקש אותך לבדוק.

זבולון אורלב: אני מבקש שלדיונים הבאים שתבוא עם נתונים.

זבולון אורלב: יש 230 רשויות מקומיות במדינת ישראל.

זבולון אורלב: תגיד איזה גבו?

זבולון אורלב: מה גבו?

זבולון אורלב: איזה סכומים גבו?

זבולון אורלב: על מה מדובר?

זבולון אורלב: רשת אורט אני מבין לא שילמה בינתיים.

רן אייזנברג: לא שילמה אגורה אחת.

זבולון אורלב: רשת אורט להערכתי אגב היא לפחות 50% מכל המערכת שאנחנו מדברים עליה אם לא יותר.

יעקב פינק: סליחה.

יעקב פינק: אני חייב לתקן.

יעקב פינק: י"ג-י"ד שילמנו שליש כפי שמשלמים אוניברסיטאות.

יעקב פינק: לא שמענו תשובה ממר אייזנברג למה יש תקציב לפטור את האוניברסיטאות אבל אין תקציב לפטור אותנו.

זבולון אורלב: זה המחוקק צריך להשיב.

רן אייזנברג: אלה הוראות של מנכ"ל משרד הפנים לפי קריטריונים.

זבולון אורלב: במסגרת החוק.

יעקב פינק: לא.

יעקב פינק: לא.

יעקב פינק: לא.

יעקב פינק: טעות.

יעקב פינק: מה שקרה הוא יש פטור חינוך בסעיף 4.

יעקב פינק: בסעיף 5 יש פטור למוסד מתנדב לעזרת הציבור באישור שר הפנים ויש קריטריונים רבים שקבע מנכ"ל משרד הפנים.

יעקב פינק: בא המנכ"ל ואמר אם יש לך אישור מהמועצה להשכלה גבוהה שאתה מעניק תארים ומקבל תקצוב אתה לא צריך לעמוד בשום קריטריון.

יעקב פינק: אתה אוטמטית מקבל את האישור מאיתנו ומשלם שליש.

קריאת ביניים: ופה האפליה.

זבולון אורלב: וממתי זה התחיל?

יעקב פינק: זה התחיל ב-2003.

זבולון אורלב: אז אנחנו מתקנים את דברינו.

זבולון אורלב: מה שקשור בעל תיכוני הם ביקשו אבל בינתיים רשת אורט שילמה את השליש ולא יותר מזה.

זבולון אורלב: אם הייתה בעיה שאנחנו הולכים לגרוע מהשלטון המקומי 20 מיליון שקלים אני מודה זו אופרה אחת.

זבולון אורלב: ואם מדובר עדיין שיש פוטנציאל גבייה של 20 מיליון שקל, כסף חדש שלא נגבה, זו אופרה אחרת.

זבולון אורלב: יש כאן שתי אופרות שצריך לדעת להבחין ביניהן.

זבולון אורלב: בידך הנתונים.

זבולון אורלב: אתה יכול לבדוק את זה.

רן אייזנברג: נעשה את הבדיקה בשביל הוועדה.

רן אייזנברג: אם הדיון מתחלק לשניים, כלומר לגבי עד גיל 18 אנחנו נותנים את זה ברוח החוק כמו שכתוב בפקודת הפטור כתוב במפורש על גיל 18.

רן אייזנברג: זו רוח הצעת החוק בהסכמה של הממשלה.

רן אייזנברג: לגבי הרחבה והוספה של מוסדות נוספים, אני עוד פעם חוזר על מצבם.

רן אייזנברג: מצד השלטון המקומי יכול להיות שאם הגבייה הזאת היתה נעשית והתיקונים האלה של להתיר למוסדות נוספים תשלום ארנונה שבעבר היו פטורים היא נועדה לשפר את הכנסות השלטון המקומי שסובל מגירעונות.

רן אייזנברג: עם כל התיקון של 2003 ותיקונים אחר כך נועדו לצמצם את ההנחות שניתנות, גם באותם כללים שציינו קודם.

רן אייזנברג: יש 13 כללים שבהם מוסד שמבקש הנחה או פטור מארנונה צריך לעמוד בהם.

רן אייזנברג: אנחנו נעשה בדיקה קפדנית מי כן ומי לא.

רן אייזנברג: זאת המטרה לצמצם את הפטורים.

רן אייזנברג: המטרה להקל גם על הרשויות המקומיות.

זבולון אורלב: אוקיי, נקיים על זה דיון.

זבולון אורלב: כמו שאתה יודע אני גם מהקואליציה.

זבולון אורלב: ככזה אני מחויב גם לתיאום עם הממשלה.

זבולון אורלב: ברור שבמידה והחוק יעבור לכאן אנחנו כמובן נשתדל שהכול יהיה בתיאום ובהבנה.

זבולון אורלב: אם כי אני מוכרח לומר שוועדת החינוך פועלת ללא הבדלים של קואליציה ואופוזיציה.

זבולון אורלב: כולנו קואליציה חינוכית ואני מקווה לצרף אתכם לאותה קואליציה.

זבולון אורלב: אגף התקציבים.

זבולון אורלב: אתה מוכן לנסות עוד בדיקה אחת?

זבולון אורלב: יש מכללות להכשרת מורים שחלקן הן מכללות שמוכרות על ידי המועצה להשכלה גבוהה לצורך הענקת תואר אקדמי.

זבולון אורלב: אבל יש גם מכללות להכשרת מורים שהן לא כאלה.

זבולון אורלב: סמינרים.

אהרון פולק: יש סעיף מיוחד לסמינרים.

אהרון פולק: בחוק הישן המנדטורי מופיעה המילה סמינר.

זבולון אורלב: אבל כאן כתוב או בית ספר מקצועי גם כן.

זבולון אורלב: כתוב כגן ילדים, בית ספר, סמינר או בית ספר מקצועי.

אהרון פולק: אז בא כבוד השופט רובינשטיין, הוא אמר בית ספר מקצועי זה עד גיל 18.

זבולון אורלב: למה אבל במסגרת הזאת לא פטרו את התעשייתים?

אהרון פולק: כי השופט רובינשטיין לא דן.

אהרון פולק: הוא דן במקרה הספציפי שהיה לפניו.

זבולון אורלב: לא.

זבולון אורלב: אני שואל כרגע במסגרת החוק הקיים, אחרי התיקון של 2003, מדוע אתם לא באים ואומרים רבותיי, אנחנו בית ספר מקצועי, יש לנו תעודה ממשרד ממשלתי.

אהרון פולק: לא.

אהרון פולק: אין לנו.

זבולון אורלב: למה?

זבולון אורלב: משרד התמ"ת הוא לא משרד ממשלתי?

אהרון פולק: אני אומר לך מה העניין.

אהרון פולק: העיריות נוקטות בשיטה מאוד בירוקרטית.

אהרון פולק: הן אומרות ככה, יש לך רישיון משרד החינוך אתה בית ספר.

אהרון פולק: אין לך רישיון משרד החינוך אז אתה לא בית ספר.

אהרון פולק: טכניקה.

זבולון אורלב: הבנתי.

זבולון אורלב: בסדר.

זבולון אורלב: זה חלק מהעיוות של התיקון.

זבולון אורלב: את זה אנחנו צריכים לתקן.

זבולון אורלב: ואני כבר אומר לכם התיקון של שלי יחימוביץ לא כולל את כל מוסדות החינוך עד גיל 18.

זבולון אורלב: כן?

זבולון אורלב: יונתן בר סימנטוב בבקשה.

יונתן בר סימנטוב: חשוב לי להדגיש שאנחנו מדברים על גריעה וגם אנחנו מדברים על פוטנציאל לגבייה.

יונתן בר סימנטוב: חשוב להבין שמשרד הפנים מצביע עכשיו על גידול משמעותי בגירעון של הרשויות המקומיות.

יונתן בר סימנטוב: ובמיוחד ברשות קטנה וחלשה דברים כאלה כן יכולים להיות משמעותיים.

יונתן בר סימנטוב: זה צריך לקחת בחשבון.

יונתן בר סימנטוב: דבר שני, חשוב שהוועדה תהיה מודעת לוועדה הציבורית שעוסקת בכל הנושאים של מס הארנונה.

זבולון אורלב: שהיא כבר עובדת שלוש שנים.

יונתן בר סימנטוב: נכון.

יונתן בר סימנטוב: אבל היא כבר בשלבים די מתקדמים.

רן אייזנברג: בעוד שלושה חודשים נפרסם את המסקנות.

זבולון אורלב: אני שומע את זה כבר שנתיים.

אהרון פולק: אנחנו לא הוזמנו אליה אף פעם.

זבולון אורלב: במדינת ישראל לא מחכים להזמנות.

זבולון אורלב: אתה מזמין את עצמך.

אהרון פולק: ועדה ציבורית?

זבולון אורלב: ועדה ציבורית לקביעה.

זבולון אורלב: הם הולכים לעשות סדר.

זבולון אורלב: זאת המחשבה, החזון.

זבולון אורלב: לעשות סדר כי יש הרי בלגן.

זבולון אורלב: אמרתי כבר פקודת העיריות, זה בלגן אחד גדול.

זבולון אורלב: הם הולכים לעשות סדר בכל הסיפור הזה.

יונתן בר סימנטוב: וכמו שאתה אומר סוגיית הארנונה למוסדות ציבור זה אחד הנושאים של הוועדה.

יונתן בר סימנטוב: לדעתי צריכים להמתין עד שיהיו המסקנות הסופיות כדי שלא נעשה פה שינוי חקיקה שלא יתאם את רוח המסקנות.

זבולון אורלב: תרשמי לך, להזמין לדיונים הבאים את עורך דין ברזילי.

זבולון אורלב: מטעמו שיסביר לנו מה הלך הרוחות.

זבולון אורלב: הוא צודק.

זבולון אורלב: צריך לראות איך זה מסתדר בהקשר הכללי.

זבולון אורלב: אני בהחלט מסכים איתך ששוב גם אנחנו לא רוצים לעשות איזשהו טלאי שאחרי זה יתברר שגם פה יש כל מיני פגמים וצריך לראות בהקשר הכללי איפה הדבר הזה חל.

זבולון אורלב: יש לי שאלה לשלטון המקומי.

זבולון אורלב: האם אתם מסכימים שאני אאט מאוד את הליכי החקיקה ובלבד שתצא מלפניכם הוראה שהואיל והנושא הוא כרגע על סדר יומה של הוועדה בהצעת חוק אתם מבקשים להקפיא את העניין?

אריה מצליח: מה זאת אומרת להקפיא את העניין?

אריה מצליח: להקפיא את הגבייה?

זבולון אורלב: כן.

אריה מצליח: אני לא חושב שאני מוסמך להגיד כזה דבר.

זבולון אורלב: אם אפשר תיגש לרון, תעשו בירור עד לישיבה הבאה על פי ארבעת הקטגוריות שדובר עליהן כאן.

זבולון אורלב: תנו לנו תשובה שזה גם יכול לעזור לי למלא את הבקשה של אגף התקציבים שאגב היא בקשה נכונה מבחינת החקיקה.

זבולון אורלב: אבל מה?

זבולון אורלב: אי אפשר שבצד אחד דוקרים אותך ובצד השני אומרים לך, תמתין, הניידת של מגן אדום היא כרגע בשיפוצים אז תמשיך לדמם.

זבולון אורלב: זה בלתי אפשרי.

זבולון אורלב: לכן אני אומר, לעשות כאן איזשהו הסדר כולם צריכים להמתין.

זבולון אורלב: אם מבקשים מאיתנו להמתין אז כולם צריכים להמתין.

זבולון אורלב: ואני חושב שזה רעיון נכון.

זבולון אורלב: אם אתם רוצים לטובת

זבולון אורלב: כם אגב, זה עושה סדר בכל החקיקה ואתה רואה את מוסדות החינוך בהקשר הכללי של כל הארנונה.

זבולון אורלב: ולא רק זה.

זבולון אורלב: גם בהקשר הכללי של מוסדות ציבור כי מוסדות ציבור זה משהו הרבה יותר רחב.

זבולון אורלב: זה הספרייה, זה מרכז המשאבים וזה מוסדות התרבות, וזה מועדון של תנועות הנוער.

זבולון אורלב: יש כאן שורה ארוכה שהם לא מוסדות עירוניים.

זבולון אורלב: יש מועדונים של תנועות הנוער שהם בבעלות של תנועות הנוער.

יעקב פינק: פטרתם אותם.

זבולון אורלב: לא.

זבולון אורלב: אני לא יודע מה תגיד ברזילי.

זבולון אורלב: פטרנו אותם בדין.

זבולון אורלב: אנחנו פה מקיימים דיונים על דיונים לתת משמעות לחינוך חובה חינם.

זבולון אורלב: התקיים פה דיון לפני שבוע ביוזמת תנועות הנוער איך להנגיש יותר את הנוער לתנועות הנוער כי זה אינטרס לאומי ממדרגה ראשונה.

זבולון אורלב: חלק מהעניין זה כל סוגי תשלומי ההורים שזה רעה חולה.

זבולון אורלב: אנחנו מקבלים פניות, מה היום ילד צריך לשלם לתנועת הנוער עבור הטיול ועבור המחנה ועבור דמי החבר.

זבולון אורלב: יש עם זה בעיות ולכן אגב הפרופיל של חברים בתנועות הנוער מצביע בעליל שיש שונות גדולה מאוד בין הפרופיל הסוציו-אקונומי לבין העשירונים.

זבולון אורלב: אלה שתי אופרות שונות.

זבולון אורלב: חמשת העשירונים התחתונים לא הולכים לתנועות הנוער כנראה בהערכה גם בגלל הבעיה הכספית.

זבולון אורלב: להוציא בשנה עוד אלף שקל על ילד בתנועת הנוער שכולל את התלבושת והמחנה והטיול ודמי החבר זאת בעיה.

זבולון אורלב: צביקה.

צבי פלג: יש כאן תרתי דסתרי בעניין השלטון המקומי ואני באמת מלא הערכה לשלטון המקומי הרי הם שותפים אסטרטגיים של הרשת.

צבי פלג: מצד אחד רמת הביקוש לרשת אורט היום שרשת אורט תיכנס לרשויות חדשות היא מעבר ליכולת שלנו לקלוט.

צבי פלג: רק בשנה האחרונה קלטנו 9 בתי ספר חדשים.

זבולון אורלב: אחד מהם על פי בקשת ועדת החינוך והתרבות, בית הספר פסגה בלוד מנצל את ההזדמנות להודות לך מקרב לב בשם הוועדה ובשמי.

צבי פלג: תודה.

צבי פלג: אבל אני אומר שוב פעם, קלטנו את כל החינוך ברמלה, קלטנו את החינוך בעפולה, את כל החינוך במעלה האדומים, בטובה זנגריה.

צבי פלג: יש שלושה בתי ספר בבית שאן.

צבי פלג: עכשיו חלק מהרצון של הרשויות היום להצטרף לאורט זה ביכולת של אורט להטמיע מדע וטכנולוגיה.

צבי פלג: חלק מהרצון להטמיע מדע וטכנולוגיה זה י"ג-י"ד.

צבי פלג: זאת אומרת היום כל ראש עיר שחושב שהוא ראש עיר מתקדם, דוגמה בוחבוט, יושב ראש השלטון המקומי.

צבי פלג: הוא התחנן לפני, צביקה, תוכנית טכנאים בגרות ימשיכו י"ג-י"ד תביא לעיר מעלות.

צבי פלג: ואני נעניתי לבקשתו.

צבי פלג: עצם זה שאני אומר כן לראשי רשויות שאני מביא לכם תוכנית טוב שהיא תקצוב אחר במקרה זה של משרד החינוך להביא את י"ג-י"ד, אם אני באותן רשויות עכשיו ויגידו לי עכשיו תשלם ארנונה על זה אני אפסיק את זה מיד.

צבי פלג: מר קבלו תבואו איתנו ותגידו אנחנו בעד שינוי החוק.

זבולון אורלב: מה שהוא אומר תצטרפו אתם לתמיכה.

זבולון אורלב: אגב אני אומר לחברינו במשרד הפנים ואגף התקציבים, יש כאן בעצם 3 קבוצות.

זבולון אורלב: תתקן אותי כי אתה דיברת על 4 קבוצות.

זבולון אורלב: קבוצה אחת זה כל אלה עד גיל 18.

זבולון אורלב: לא חשוב באיזה מסגרות.

זבולון אורלב: ושוב אני אומר זו הצעת החוק של שלי יחימוביץ לא מכסה את הכול.

זבולון אורלב: כשנגיע לדיון נסביר לכם.

זבולון אורלב: אין כאן תוספות גדולות אבל יש עוד כל מיני מוסדות חינוך שהם בפיקוח כזה או בפיקוח אחר.

זבולון אורלב: זאת קבוצה אחת שהבנתי שיש עליה הסכמה עקרונית.

זבולון אורלב: הקבוצה השנייה זה כיתות ההמשך שהן כיתות י"ג-י"ד.

זבולון אורלב: אגב, היקפם במדינת ישראל כשנגיע למושגים זה כמה מאות תלמידים.

צבי פלג: כמה אלפי תלמידים.

צבי פלג: 5000 אלפים תלמידים.

זבולון אורלב: אני מתנצל טעיתי.

זבולון אורלב: כולל כל הרשתות כן?

זבולון אורלב: כן.

זבולון אורלב: בערך כ-5000 תלמידים.

זבולון אורלב: אם נעשה ממוצע של 300 תלמידים למוסד אז מדובר ב-15-20 מוסדות חינוך.

זבולון אורלב: שנבין גם את ההיקפים.

שרה פריזרובוש: 3000 תלמידים.

זבולון אורלב: בין 3000 ל-5000 תלמידים, בין 10 ל-20 מוסדות חינוך.

זבולון אורלב: אגב שתדעו בשיחה שהיתה לי עם נשיא התאחדות התעשיינים שרגא ברוש, הוא הולך במקלו ובתרמילו לשר החינוך ומתגאה שעכשיו אישרו עוד מאה כיתות.

זבולון אורלב: הוא מאוד משבח אותך.

זבולון אורלב: היתה לנו ביום שישי פגישה אצל מוטי, הוא מאוד שיבח את רשת אורט.

זבולון אורלב: כי התעשיינים פשוט זועקים לעניין הזה.

זבולון אורלב: עכשיו אישרו עוד מאה כיתות במשרד החינוך.

זבולון אורלב: הוא סיפר לי על הפרוייקט הניסיוני וכדומה.

זבולון אורלב: הוא ניסה גם לגייס אותנו, את ועדת החינוך כדי שנעודד את משרד החינוך לסיפור הזה.

זבולון אורלב: זאת קבוצה שנייה שלהערכתי אגב צריכים לכלול אותה.

זבולון אורלב: מנקודת המבט של ועדת החינוך אין הבדל בין י"ג וי"א.

זבולון אורלב: צה"ל רואה בזה המשכיות ולכן הוא גם דוחה גיוס.

זבולון אורלב: גם ביתר החוקים של מדינת ישראל הם נדחים לצורך שירות לאומי וכל מיני צרכים הם כאילו ברצף אחד מבחינת התקצוב.

זבולון אורלב: רק אגב מסיבות טכניות הם לא במל"ג.

זבולון אורלב: זה לא רק עניין של ההשכלה הגבוהה.

זבולון אורלב: הסיבות הן לדעתי טכניות.

זבולון אורלב: כי אתם יודעים שגם המכללות האקדמאיות להכשרת מורים, התקצוב הוא במשרד החינוך ולא במל"ג.

זבולון אורלב: זה במהות.

זבולון אורלב: הקבוצה השלישית, זה המוסדות להכשרה מקצועית בתקצוב המדינה שאין בעצם מבחינת תקצוב המדינה שום אבחנה בינם לבין מוסדות להשכלה גבוהה.

זבולון אורלב: אני יכול להראות אבסורדים מה כן נכנס בהשכלה גבוהה ומה זה בהכשרה מקצועית.

זבולון אורלב: אני יכול להביא כמה דוגמאות מדהימות.

זבולון אורלב: פה אין לי נתון על מה מדובר.

זבולון אורלב: מישהו יודע על איזה היקפים מדובר?

זבולון אורלב: הכשרה מקצועית?

שרה פריזרובוש: לא צריך לעשות אבחנה.

שרה פריזרובוש: אנחנו לא מדברים על הכשרה של מובטלים.

שרה פריזרובוש: אנחנו מדברים על הכשרת טכנאים והנדסאים.

שרה פריזרובוש: הכשרת מובטלים זה משהו קצר.

שרה פריזרובוש: זה קורסים קצרים.

שרה פריזרובוש: לא מדברים על לתת פטור להם.

שרה פריזרובוש: מדברים על המכללות לטכנאים והנדסאים שלומדים בהן 20 אלף תלמידים בכל רחבי הארץ.

זבולון אורלב: בכל מוסד כמה בממוצע?

צבי פלג: בין 400 לבין 800.

זבולון אורלב: נעשה 500 .

שרה פריזרובוש: בין 50 ל-70 מוסדות.

זבולון אורלב: מר אייזנברג שתבין כרגע את המושגים.

זבולון אורלב: במשרד החינוך אנחנו מדברים על סדר גודל של 4000 מוסדות חינוך שהם פטורים בחוק היום.

זבולון אורלב: בתי הספר התעשייתיים והחניכות עוד 40 בתי ספר.

זבולון אורלב: י"ג-י"ד זה 40 מקומות והמכללות להנדסאים וטכנאים זה 20 אלף מול מערכת החינוך של מיליון 700 אלף תלמידים.

זבולון אורלב: ב-4000 מוסדות החינוך עדיין לא כללתי עוד 12 אלף גני ילדים.

זבולון אורלב: נגיד שבית ספר ממוצע הוא 10 כיתות, מדובר פה במושגים של מוסד חינוכי זה עוד אלף בתי ספר.

זבולון אורלב: כלומר זה לא 4000 מבחינת היקף הארנונה של הגודל שנבין במה מדובר.

זבולון אורלב: אני לא יודע איפה עומדים מעונות היום.

זבולון אורלב: מעונות היום פטורים?

קריאה: פטורים.

זבולון אורלב: כלומר התוספת שגם אתה תקבל את המושגים של הארנונה, כשרבים נדע על מה אנחנו רבים.

זבולון אורלב: שתדע על מה אנחנו כאן מתווכחים.

זבולון אורלב: שעבור אותו בית ספר זה מאה אחוז הפסד.

זבולון אורלב: עבור הרשות המקומית, סליחה על הביטוי, למרות שדין פרוטה כדין מאה, זו לא תוספת מהותית.

זבולון אורלב: לא על זה יקום או יפול העניין כי מדובר פה בדבר שכפי שאמרתי עדיין לא נקבע.

זבולון אורלב: לטובת העניין אני רוצה לחזור גם ליונתן בר סימנטוב.

זבולון אורלב: אני מחלק את הבעיה לצורך הדיון הבא לשלוש קבוצות.

זבולון אורלב: קבוצה אחת זה עד גיל 18 שאמרנו שהיקפה הוא כ-40 בתי ספר, עם חניכות והתעשייתיים.

זבולון אורלב: אני מעריך שיש עוד כ-20 בתי ספר מסוגים אחרים שנופלים בין הכיסאות.

זבולון אורלב: כלומר 60 בתי ספר.

זבולון אורלב: תרשום ככה היום הפטורים חלים על כ-4000 מוסדות חינוך פלוס 12 אלף גני ילדים.

זבולון אורלב: לא יודע כמה מעונות יש.

זבולון אורלב: אני מדבר כרגע על גיל חינוך חובה.

זבולון אורלב: מגיל 3-4.

זבולון אורלב: על זה יש במשרד התמ"ת 40 בתי ספר תעשייתיים וחניכות.

זבולון אורלב: יש עוד 10-20 בתי ספר שנופלים בין הכיסאות שהם לא פה ולא פה שצריך להחליט עליהם.

זבולון אורלב: זה עד גיל 18.

זבולון אורלב: קבוצה נוספת של 3000-5000 תלמידים שמהווים בין 10 ל-15 בתי ספר של י"ג-י"ד.

זבולון אורלב: הרובד הנוסף הן המכללות להכשרת טכנאים והנדסאים.

זבולון אורלב: רק עליהם אנחנו מדברים מעל גיל 18.

זבולון אורלב: המכללות שהן בערך כ-20 אלף תלמידים שלצורך העניין מהווים עוד כ-50 בתי ספר.

זבולון אורלב: אני רוצה שתראו את הפרופורציות של מה שקיים ומה המקסימום של מה שרוצים להוסיף.

זבולון אורלב: במושגי ארנונה שנבין שלא הולכים עכשיו לקחת חצי מיליארד שקל מהשלטונות.

זבולון אורלב: אלה שלושת הרבדים.

זבולון אורלב: אני מבקש מכל אחד לעשות את שיעורי הבית.

זבולון אורלב: ולא תישמע טענה שבדיון הקודם היה נציג אחר למשרד.

זבולון אורלב: מתוך הנחה שהחוק עובר לכאן ושבדיון הבא אני מקווה שהוא יהיה כבר על החוק כי בשבוע הבא אני מקווה מאוד שוועדת הכנסת תכריע כך או כך.

זבולון אורלב: במקרה הגרוע ועדת כספים תדון בזה.

זבולון אורלב: אני מבטיח לכם להשתתף שמה.

זבולון אורלב: יש לנו נציג שמה, אורי אורבך, אני אחליף אותו בדיונים.

זבולון אורלב: אנחנו נעביר את כל הידע גם לוועדת הכספים.

צבי פלג: את הקבוצה הרביעית לא ציינת שהיא הכשרה מקצועית.

זבולון אורלב: בכללה?

צבי פלג: כן.

צבי פלג: הכשרה מקצועית אלקטרוניקה, מכניקה, חשמלאים מוסמכים.

צבי פלג: הנהלת חשבונות.

שרה פריזרובוש: זה דברים מורכבים.

שרה פריזרובוש: זה על פי זכייה במכרז.

שרה פריזרובוש: זה משהו נקודתי.

זבולון אורלב: צביקה, אתה פותח פה השלכות רוחב כי אין הבדל בין בית ספר לאמנות ומשחק לבית ספר לנהיגה ספורטיבית.

זבולון אורלב: יש הרבה מאוד מוסדות חינוך שהם על תיכוניים.

זבולון אורלב: תשקול.

זבולון אורלב: אנחנו שמים את זה על סדר היום.

זבולון אורלב: אבל אני אומר לך שיש פה בעיות שונות משלוש הקבוצות הראשונות.

זבולון אורלב: עד עכשיו גם מאלה לא גבו?

זבולון אורלב: לא גבו.

זבולון אורלב: אוקיי.

זבולון אורלב: זה הטיעון החזק.

אהרון פולק: אני אינני יכול אלא להצטרף לבקשתו של יונתן בר סימנטוב שכיוון שיש ועדה ציבורית לקביעת הארנונה דין הוא ומן הראוי הוא שנשים את הדברים על השולחן מה שאדוני יושב הראש אמר.

אהרון פולק: אנחנו נמצאים בסיטואציה, אני מדבר על רשת אורט, אנחנו מתרוצצים פשוטו כמשמעו.

זבולון אורלב: שמעת את בקשתי?

אהרון פולק: כן.

אהרון פולק: אבל אני מבקש שמוועדת ערר לוועדת ערר, מבית משפט לבית משפט.

זבולון אורלב: בסיכום אני אומר את זה.

זבולון אורלב: אני אומר שאני תומך בבקשה של אגף התקציבים.

זבולון אורלב: היא בקשה נכונה.

זבולון אורלב: היא ראויה.

זבולון אורלב: כך צריכה מדינה להתנהל.

זבולון אורלב: זה הליך נכון של חקיקה אבל אני אתמוך בזה בתנאי שהשלטון המקומי ישיב לי תשובה חיובית שה-hold הוא לא רק מצד הליך החקיקה אלא גם מהצד השני.

זבולון אורלב: אבל אני רוצה לומר לאגף התקציבים, אתם יודעים שיש תקנה שהצעות חוק של יושב ראש הוועדה, יש זמן מינימום שהוא לא יכול להביא אותם לדיון.

זבולון אורלב: במקרה של שלי יחימוביץ אני יכול לעשות חקיקת בזק של שבועיים ימים.

זבולון אורלב: אני לא רוצה להגיע לזה.

זבולון אורלב: זה תהליך לא נכון.

זבולון אורלב: לכן אני מפציר בשלטון המקומי לבדוק את העניין, האם גם הם יכולים לעשות hold.

אריה מצליח: השלטון המקומי הרי לא יכול לפעול בניגוד לחוק.

אריה מצליח: יש כאן בעיה.

זבולון אורלב: אתה לא פועל בניגוד לחוק.

זבולון אורלב: אם אתה מבקש כרגע להמתין.

זבולון אורלב: אנחנו לא מבקשים כרגע לבטל שום דבר.

זבולון אורלב: אני האחרון שאבקש לבטל דבר שהוא מעשה חקיקה.

פיני קבלו: אולי נשאל אדוני את משרד הפנים.

פיני קבלו: אתם שולחים את צווי הארנונה לרשויות.

רן אייזנברג: אנחנו לא שולחים צווי ארנונה לאף אחד.

רן אייזנברג: צו ארנונה זה חקיקת משנה של הרשות המקומי.

רן אייזנברג: זו חקיקה.

זבולון אורלב: תתייעצו.

זבולון אורלב: היה פה נציג משרד הפנים, אל תשיבו לי עכשיו תשובה.

זבולון אורלב: בשבועיים הקרובים בין כה וכה לא הולך לקרות שום דבר.

זבולון אורלב: בשבוע הבא החוק לא יידון.

זבולון אורלב: הוא יידון רק בעוד שבועיים במקרה הטוב.

זבולון אורלב: אנחנו גם צריכים זמן ועדה לעניין הזה.

זבולון אורלב: אם כי אני נותן לזה עדיפות ואם החוק יעבור לכאן הוא יעבור הליך מזורז, אבל אני מוכן לעכב, אם אני יודע שיש hold אז כולם מתחייבים בזה.

זבולון אורלב: תתייעצו.

זבולון אורלב: אחרת זה מאלץ אותנו לעשות מעשה חקיקה מהיר.

זבולון אורלב: אגב חקיקה גם יכולה לפצל את החוק ולהגיד כרגע יש לנו הסכמה על גילאי 18 אז בואו נגמור עם 18.

זבולון אורלב: אנחנו יכולים לעשות פיצול.

זבולון אורלב: ו-18 להעביר מיידית.

זבולון אורלב: להשאיר על סדר היום של הוועדה סעיפים אחרים.

זבולון אורלב: אם כי אני מעדיף הכול חבילה אחת.

זבולון אורלב: אני יודע למה.

אהרון פולק: יש לך גם עניין רטרואקטיבי.

אהרון פולק: זו גם כן בעיה.

זבולון אורלב: אתה כבר עכשיו רוצה להעלות את כל הבעיות?

רן אייזנברג: אפשר עוד מילה?

זבולון אורלב: בבקשה כן.

רן אייזנברג: לגבי מה שציינת קודם, לגבי שלושת הקבוצות.

רן אייזנברג: בקבוצה הרביעית יש השלכות רוחב, הקבוצה הרביעית קשורה עם עסקים פרטיים שמטרתם מטרת רווח.

רן אייזנברג: קבוצה שלישית אני לא יודע להגיד בוודאות.

זבולון אורלב: אנחנו לא מתכוונים שלא תהיינה אי הבנות.

זבולון אורלב: אנחנו לא מתכוונים להכשרה מקצועית שנעשית על ידי גוף פרטי למטרות רווח אלא רק קורסים שנעשים על ידי גופים ציבוריים ואפשר פה מאוד להגדיר את הדבר הזה.

זבולון אורלב: גופים ציבוריים שיש להם מערכת חינוך מכיתה זו עד כיתה זו.

זבולון אורלב: מבחינה זו תנוח דעתך שהוועדה יכולה להגדיר הגדרות מאוד מדויקות בדיוק למה אנחנו מתכוונים.

זבולון אורלב: אבל עדיין בגופים הציבוריים יש השלכות רוחב.

זבולון אורלב: בהחלט צריך לדבר על הדבר הזה.

זבולון אורלב: שים על השולחן.

זבולון אורלב: למה?

זבולון אורלב: נכין שיעורי בית.

זבולון אורלב: יש לנו זמן להכין שיעורי בית, ללמוד את הפרשה הזו.

פיני קבלו: אם נוכל לקבל נתונים של היקף הבעיה פה.

אריה מצליח: בסיס נתונים מלא שנדע בדיוק באיזה בתי ספר מדובר.

אריה מצליח: היכן הם?

אריה מצליח: וכמה תלמידים?

זבולון אורלב: אני לא מסוגל.

אריה מצליח: מישהו צריך לעשות את זה במדינה.

אריה מצליח: אי אפשר רק לדבר באופן כללי.

זבולון אורלב: עד שהם יעשו את הדבר הזה.

זבולון אורלב: עזוב.

זבולון אורלב: פיני, פיני, תקשיב, אנחנו מדברים על 230 רשויות מקומיות.

זבולון אורלב: מול מיליון 600 אלף תלמידים במערכת החינוך ב-4000 המוסדות ועוד 12 אלף הגנים לסוגיהם.

זבולון אורלב: אנחנו מדברים כיום על 40 בתי ספר תעשייתיים וחניכות.

זבולון אורלב: עוד 10 או 20 שכנראה נפלו בין הכיסאות, עוד כ-3000 או 4000 בכיתות י"ג-י"ד שזה משקל מקביל לעוד 30-40 בתי ספר.

זבולון אורלב: זה כרגע ה-hold שאנחנו מבקשים.

זבולון אורלב: שלושת הקטגוריות האלה.

זבולון אורלב: זה פחות ממאה מוסדות חינוך.

זבולון אורלב: זה מה שמדובר, הבנת?

זבולון אורלב: לעשות כאן hold, להגדיר את שלושת הקבוצות האלה.

זבולון אורלב: כרגע תעזבו אותם.

זבולון אורלב: לא מבטלים שום חוק.

זבולון אורלב: הואיל ומתקיימים דיונים במטרה להגיע להבנות ולהסדרים אנחנו מבקשים מהשלטון המקומי, אתם תבקשו מהרשויות כרגע להשעות את הדיון לפרק זמן של חודשיים שלושה.

זבולון אורלב: אתם דיברתם על וועדת ברזילי ועל מנת להמתין לוועדת ברזילי ולראות איך כל הדבר הזה מסתדר אז אנחנו יכולים להמתין, מה הבעיה?

זבולון אורלב: מי אדוני?

ניר ויינר: עורך דין ניר ויינר ממשרד התמ"ת, לשכה משפטית.

ניר ויינר: אני רוצה לדעת אם יש איזשהו צפי לוועדת ברזילי?

זבולון אורלב: המאחרים מפסידים.

זבולון אורלב: מורה טוב לא נותן פרס למאחר.

זבולון אורלב: אחרי הוועדה תשאל את נציג משרד הפנים עמיתך והוא יאמר לך.

זבולון אורלב: איך העונש בסדר?

זבולון אורלב: שלושה חודשים.

זבולון אורלב: הם צופים שלושה חודשים.

זבולון אורלב: לכן דיברתי על שלושה חודשים.

זבולון אורלב: זה פרק זמן סביר.

זבולון אורלב: אם כי אני אמרתי שאני שמעתי את השלושה החודשים האלה כבר שלוש שנים.

זבולון אורלב: זה רק עד שיגישו.

זבולון אורלב: אחר זה להתייעץ עם היועצת המשפטית שלנו, לדון וזה.

זבולון אורלב: טוב, חברים יקרים.

זבולון אורלב: תודה רבה לכם.

זבולון אורלב: תמה הישיבה.